CELEX: 32013D0751
Language: el
Date: 2013-12-11 00:00:00
Title: 2013/751/ΕΕ: Απόφαση της Επιτροπής, της 11ης Δεκεμβρίου 2013 , για την ανακοίνωση εκ μέρους της Δημοκρατίας της Λιθουανίας μεταβατικού εθνικού σχεδίου που αναφέρεται στο άρθρο 32 της οδηγίας 2010/75/ΕΕ του Ευρωπαϊκού Κοινοβουλίου και του Συμβουλίου περί βιομηχανικών εκπομπών [κοινοποιηθείσα υπό τον αριθμό C(2013) 8636]

13.12.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 334/14
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 11ης Δεκεμβρίου 2013
   για την ανακοίνωση εκ μέρους της Δημοκρατίας της Λιθουανίας μεταβατικού εθνικού σχεδίου που αναφέρεται στο άρθρο 32 της οδηγίας 2010/75/ΕΕ του Ευρωπαϊκού Κοινοβουλίου και του Συμβουλίου περί βιομηχανικών εκπομπών
   [κοινοποιηθείσα υπό τον αριθμό C(2013) 8636]
   (Το κείμενο στη λιθουανική γλώσσα είναι το μόνο αυθεντικό)
   (2013/751/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2010/75/ΕΕ του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, περί βιομηχανικών εκπομπών (ολοκληρωμένη πρόληψη και έλεγχος της ρύπανσης) (1), και ιδίως το άρθρο 32 παράγραφος 5 δεύτερο εδάφιο,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 32 παράγραφος 5 πρώτο εδάφιο της οδηγίας 2010/75/ΕΕ, η Δημοκρατία της Λιθουανίας υπέβαλε στην Επιτροπή το μεταβατικό εθνικό της σχέδιο (ΜΕΣ) στις 31 Δεκεμβρίου 2012 (2).
            
         
               (2)
            
            
               Κατά την αξιολόγηση της πληρότητας του ΜΕΣ, η Επιτροπή διαπίστωσε ότι ορισμένες από τις μονάδες που περιλαμβάνονταν στο ΜΕΣ δεν αντιστοιχούσαν σε εκείνες της απογραφής εκπομπών που υπέβαλε η Δημοκρατία της Λιθουανίας σύμφωνα με την οδηγία 2001/80/ΕΚ του Ευρωπαϊκού Κοινοβουλίου και του Συμβουλίου (3). Ως εκ τούτου, η Επιτροπή, με επιστολή της στις 12 Ιουνίου 2013 (4), ζήτησε από τις αρχές της Λιθουανίας να διευκρινίσουν τις εν λόγω διαφορές, να επιβεβαιώσουν ότι έχουν εφαρμοστεί σωστά οι διατάξεις του άρθρου 29 της οδηγίας 2010/75/ΕΕ για την κατάρτιση του ΜΕΣ και να προσκομίσουν τα στοιχεία των επιμέρους μονάδων που έλειπαν.
            
         
               (3)
            
            
               Η Δημοκρατία της Λιθουανίας υπέβαλε συμπληρωματικές πληροφορίες στην Επιτροπή με επιστολή της στις 26 Ιουνίου 2013 (5).
            
         
               (4)
            
            
               Σε συνέχεια της αξιολόγησης του ΜΕΣ και των πρόσθετων πληροφοριών, η Επιτροπή απέστειλε δεύτερη επιστολή στη Δημοκρατία της Λιθουανίας, στις 23 Ιουλίου 2013 (6), με το αίτημα να διευκρινίσει τους λόγους που υπέβαλε για πέντε μονάδες τις οριακές τιμές εκπομπών που αναφέρονται στη σημείωση 5 του πίνακα Γ1 του προσαρτήματος Γ του παραρτήματος της εκτελεστικής απόφασης 2012/115/ΕΕ της Επιτροπής (7).
            
         
               (5)
            
            
               Η Δημοκρατία της Λιθουανίας, με επιστολή της στις 20 Αυγούστου 2013 (8), υπέβαλε συμπληρωματικές πληροφορίες σχετικά με την περιεκτικότητα σε τέφρα του καυσίμου που χρησιμοποιείται σε ορισμένες από τις μονάδες που καλύπτονται από το ΜΕΣ.
            
         
               (6)
            
            
               Η Επιτροπή, με επιστολή της 27ης Σεπτεμβρίου 2013 (9), ζήτησε περαιτέρω διευκρινίσεις και την ολοκλήρωση των εν λόγω στοιχείων, σύμφωνα με τις πληροφορίες που ζητήθηκαν στην απόφαση 2012/115/ΕΕ.
            
         
               (7)
            
            
               Η Δημοκρατία της Λιθουανίας, με μήνυμα ηλεκτρονικού ταχυδρομείου της 3ης Οκτωβρίου 2013 (10), υπέβαλε πρόσθετα πιστοποιητικά της σύνθεσης του βαρέος μαζούτ και επιβεβαίωσε ότι όλες οι διαθέσιμες πληροφορίες είχαν τεθεί στη διάθεση της Επιτροπής και ότι πληρούνται οι όροι για την εφαρμογή της οριακής τιμής εκπομπών (ΟΤΕ) που αναφέρονται στη σημείωση 5 του πίνακα Γ1 του προσαρτήματος Γ του παραρτήματος της εκτελεστικής απόφασης 2012/115/ΕΕ για τις εν λόγω πέντε μονάδες.
            
         
               (8)
            
            
               Συνεπώς, η Επιτροπή αξιολόγησε το ΜΕΣ, σύμφωνα με το άρθρο 32 παράγραφοι 1, 3 και 4 της οδηγίας 2010/75/ΕΕ και με την εκτελεστική απόφαση 2012/115/ΕΕ.
            
         
               (9)
            
            
               Συγκεκριμένα, η Επιτροπή εξέτασε τη συνέπεια και την ορθότητα των δεδομένων, τις υποθέσεις και τους υπολογισμούς που χρησιμοποιήθηκαν για τον καθορισμό των συνεισφορών καθεμιάς από τις μονάδες καύσης που καλύπτονται από το ΜΕΣ στα ανώτατα όρια εκπομπής που καθορίζονται στο ΜΕΣ, και ανέλυσε αν περιλαμβάνει γενικούς και επιμέρους στόχους, μέτρα και χρονοδιαγράμματα για την επίτευξη αυτών των στόχων, καθώς και μηχανισμό παρακολούθησης για την αξιολόγηση της μελλοντικής συμμόρφωσης.
            
         
               (10)
            
            
               Από τις πρόσθετες πληροφορίες που υποβλήθηκαν, η Επιτροπή διαπίστωσε ότι τα ανώτατα όρια εκπομπών για τα έτη 2016 και 2019 υπολογίστηκαν με τη χρήση των κατάλληλων στοιχείων και τύπων και ότι οι υπολογισμοί ήταν σωστοί. Η Δημοκρατία της Λιθουανίας έχει παράσχει επαρκείς πληροφορίες όσον αφορά τα μέτρα που θα εφαρμοστούν για την επίτευξη των ανώτατων ορίων εκπομπών, την παρακολούθηση και την υποβολή εκθέσεων στην Επιτροπή σχετικά με την εφαρμογή του ΜΕΣ.
            
         
               (11)
            
            
               Η Επιτροπή είναι πεπεισμένη ότι οι αρχές της Λιθουανίας έχουν λάβει υπόψη το σύνολο των διατάξεων που καθορίζονται στο άρθρο 32 παράγραφοι 1, 3 και 4 της οδηγίας 2010/75/ΕΕ και στην εκτελεστική απόφαση 2012/115/ΕΕ.
            
         
               (12)
            
            
               Η εφαρμογή του ΜΕΣ πρέπει να ισχύει με την επιφύλαξη άλλου εφαρμοστέου εθνικού δικαίου και του δικαίου της Ένωσης. Ειδικότερα, κατά τον καθορισμό των επιμέρους όρων αδειοδότησης για τις μονάδες καύσης που καλύπτονται από το ΜΕΣ, η Δημοκρατία της Λιθουανίας πρέπει να εξασφαλίζει ότι δεν διακυβεύεται η συμμόρφωση με τις απαιτήσεις που καθορίζονται, μεταξύ άλλων, στην οδηγία 2010/75/ΕΕ, στην οδηγία 2008/50/ΕΚ του Ευρωπαϊκού Κοινοβουλίου και του Συμβουλίου (11) και στην οδηγία 2001/81/ΕΚ του Ευρωπαϊκού Κοινοβουλίου και του Συμβουλίου (12).
            
         
               (13)
            
            
               Σύμφωνα με το άρθρο 32 παράγραφος 6 της οδηγίας 2010/75/ΕΕ η Δημοκρατία της Λιθουανίας πρέπει να ενημερώνει την Επιτροπή για τυχόν επακόλουθες αλλαγές του ΜΕΣ. Η Επιτροπή πρέπει να αξιολογήσει κατά πόσον οι εν λόγω αλλαγές συμμορφώνονται με τις διατάξεις που καθορίζονται στο άρθρο 32 παράγραφοι 1, 3 και 4 της οδηγίας 2010/75/ΕΕ και στην εκτελεστική απόφαση 2012/115/ΕΕ,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Δυνάμει του άρθρου 32 παράγραφοι 1, 3 και 4 της οδηγίας 2010/75/ΕΕ και της εκτελεστικής απόφασης 2012/115/ΕΕ, δεν εγείρονται αντιρρήσεις κατά του μεταβατικού εθνικού σχεδίου, το οποίο η Δημοκρατία της Λιθουανίας γνωστοποίησε στην Επιτροπή στις 31 Δεκεμβρίου 2012, σύμφωνα με το άρθρο 32 παράγραφος 5 της οδηγίας 2010/75/ΕΕ, όπως τροποποιήθηκε, σύμφωνα με τις συμπληρωματικές πληροφορίες που έστειλε στις 26 Ιουνίου 2013, στις 20 Αυγούστου 2013 και στις 3 Οκτωβρίου 2013. (13)
   
   2.   Ο κατάλογος των μονάδων που καλύπτονται από το μεταβατικό εθνικό σχέδιο, οι ρύποι για τους οποίους καλύπτονται οι εν λόγω μονάδες και τα εφαρμοστέα ανώτατα όρια εκπομπών καθορίζονται στο παράρτημα.
   3.   Η εφαρμογή του μεταβατικού εθνικού σχεδίου από τις λιθουανικές αρχές δεν απαλλάσσει τη Δημοκρατία της Λιθουανίας από τη συμμόρφωση με τις διατάξεις της οδηγίας 2010/75/ΕΕ σχετικά με τις εκπομπές από τις μεμονωμένες μονάδες καύσης που καλύπτονται από το σχέδιο, καθώς και άλλων σχετικών οργάνων της περιβαλλοντικής νομοθεσίας της Ευρωπαϊκής Ένωσης.
   Άρθρο 2
   Η Επιτροπή αξιολογεί αν τυχόν επακόλουθες αλλαγές στο μεταβατικό εθνικό σχέδιο που θα γνωστοποιήσει η Δημοκρατία της Λιθουανίας στο μέλλον πληρούν τις διατάξεις του άρθρου 32 παράγραφοι 1, 3 και 4 της οδηγίας 2010/75/ΕΕ και τις διατάξεις της εκτελεστικής απόφασης 2012/115/ΕΕ.
   Άρθρο 3
   Η παρούσα απόφαση απευθύνεται στη Δημοκρατία της Λιθουανίας.
   
      Βρυξέλλες, 11 Δεκεμβρίου 2013.
      
         
            Για την Επιτροπή
         
         Janez POTOČNIK
         
            Μέλος της Επιτροπής
         
      
   
   
      (1)  ΕΕ L 334 της 17.12.2010, σ. 17.
   
      (2)  Η ανακοίνωση εκ μέρους της Δημοκρατίας της Λιθουανίας διαβιβάστηκε με επιστολή της της 31ης Δεκεμβρίου 2012, με αριθμό αναφοράς Ares(2013)14208.
   
      (3)  Οδηγία 2001/80/ΕΚ του Ευρωπαϊκού Κοινοβουλίου και του Συμβουλίου, της 23ης Οκτωβρίου 2001, για τον περιορισμό των εκπομπών στην ατμόσφαιρα ορισμένων ρύπων από μεγάλες εγκαταστάσεις καύσης (ΕΕ αριθ. L 309 της 21.11. 2001, σ. 1.)
   
      (4)  Ares(2013)1636798
   
      (5)  Ares(2013)2499624
   
      (6)  Ares(2013)2741492
   
      (7)  Εκτελεστική απόφαση 2012/115/ΕΕ της Επιτροπής, της 10ης Φεβρουαρίου 2012, για τη θέσπιση κανόνων σχετικά με τα μεταβατικά εθνικά σχέδια που αναφέρονται στην οδηγία 2010/75/ΕΕ του Ευρωπαϊκού Κοινοβουλίου και του Συμβουλίου περί βιομηχανικών εκπομπών (ΕΕ L 52 της 24.2.2012, σ. 12).
   
      (8)  Ares(2013)3085715
   
      (9)  Ares(2013)3122034
   
      (10)  Ares(2013)3183202
   
      (11)  Οδηγία 2008/50/ΕΚ του Ευρωπαϊκού Κοινοβουλίου και του Συμβουλίου, της 21ης Μαΐου 2008, για την ποιότητα του ατμοσφαιρικού αέρα και καθαρότερο αέρα για την Ευρώπη (ΕΕ L 152 της 11.06.2008, σ. 1).
   
      (12)  Οδηγία 2001/81/ΕΚ του Ευρωπαϊκού Κοινοβουλίου και του Συμβουλίου, της 23ης Οκτωβρίου 2001, σχετικά με εθνικά ανώτατα όρια εκπομπών για ορισμένους ατμοσφαιρικούς ρύπους (ΕΕ L 309, 27.11.2001, σ. 22)
   
      (13)  Η ενοποιημένη έκδοση του ΜΕΣ καταχωρίστηκε από την Επιτροπή στις 30 Οκτωβρίου 2013 με αριθμό καταχώρισης Ares(2013)3408081.
   
      ΠΑΡΑΡΤΗΜΑ
      
         Κατάλογος των μονάδων που περιλαμβάνονται στο ΜΕΣ
      
      
                  Αριθμός
               
               
                  Όνομα μονάδας στο ΜΕΣ
               
               
                  Συνολική ονομαστική θερμική ισχύς στις 31 Δεκεμβρίου 2010
                  (MW)
               
               
                  Ρύπος που καλύπτεται από το ΜΕΣ
               
            
                  SO2
                  
               
               
                  NOx
                  
               
               
                  σκόνη
               
            
                  1
               
               
                  Termofikacinė elektrinė Nr. 2 (E-2),
                  taršos šaltinis Nr. 001
                  Elektrinės 2, LT-03150 Βίλνιους
               
               
                  444
               
               
                  √
               
               
                  √
               
               
                  √
               
            
                  2
               
               
                  Termofikacinė elektrinė Nr. 2 (E-2),
                  taršos šaltinis Nr. 002
                  Elektrinės 2, LT-03150 Βίλνιους
               
               
                  438
               
               
                  √
               
               
                  √
               
               
                  √
               
            
                  3
               
               
                  Termofikacinė elektrinė Nr. 3 (E-3),
                  taršos šaltinis Nr. 001
                  Jočionių 13, LT-02300 Βίλνιους
               
               
                  1 098
               
               
                  √
               
               
                  √
               
               
                  √
               
            
                  4
               
               
                  Ateities rajoninė katilinė Nr. 8 (RK-8),
                  taršos šaltinis Nr. 001
               
               
                  349
               
               
                  √
               
               
                  √
               
               
                  √
               
            
                  5
               
               
                  Alytaus RK
                  taršos šaltinis Nr. 001
               
               
                  330,5
               
               
                  √
               
               
                  √
               
               
                  √
               
            
                  6
               
               
                  Marijampolės RK
                  taršos šaltinis Nr. 001
               
               
                  158,8
               
               
                  √
               
               
                  √
               
               
                  √
               
            
                  7
               
               
                  Kauno elektrinė, taršos šaltinis Nr.001
               
               
                  1 334
               
               
                  —
               
               
                  √
               
               
                  —
               
            
         
      
         Ανώτατα όρια εκπομπών (σε τόνους):
      
      
                   
               
               
                  2016
               
               
                  2017
               
               
                  2018
               
               
                  2019
               
               
                  1.1 – 30.6.2020
               
            
                  SO2
                  
               
               
                  793
               
               
                  637
               
               
                  480
               
               
                  324
               
               
                  162
               
            
                  NOx
                  
               
               
                  2 149
               
               
                  1 733
               
               
                  1 317
               
               
                  900
               
               
                  450
               
            
                  σκόνη
               
               
                  94
               
               
                  76
               
               
                  57
               
               
                  39
               
               
                  20